cyanic-selkie/wikianc huggingface dataset:
জোসেফ লিস্টার
জোসেফ লিস্টার, ১ম ব্যারন লিস্টার, ওএম, পিসি, পিআরএস (৫ এপ্রিল ১৮২৭ - ১০ ফেব্রুয়ারি ১৯১২), ১৮৮৩ থেকে ১৮৯৭ সালের মধ্যে স্যার জোসেফ লিস্টর নামে পরিচিত, বিটি। তিনি ছিলেন একজন ব্রিটিশ শল্যচিকিৎসক এবং বীজাণু বারক শল্যচিকিৎসার একজন প্রবর্তক।
লিস্টার, গ্লাসগো রয়্যাল ইনফার্মারিতে কাজ করার সময় জীবাণুমুক্ত অস্ত্রোপচারের ধারণাটি প্রচার করেছিলেন। সার্জিক্যাল যন্ত্রপাতি বিশুদ্ধ করতে এবং ক্ষতগুলি পরিষ্কার করার ক্ষেত্রে কার্বলিক অ্যাসিডের (বর্তমানে ফেনল নামে পরিচিত) ব্যবহার, লিস্টার সফলভাবে প্রবর্তন করেন।
অণুজীববিদ্যায় লুই পাস্তুরের অগ্রগতি প্রয়োগ করে, লিস্টার এন্টিসেপটিক হিসাবে কার্বলিক অ্যাসিডের ব্যবহার চূড়ান্ত করেন,এতে শল্যচিকৎসার ক্ষেত্রে কার্বলিক অ্যাসিড প্রথমবারের মতো বহুল ব্যবহৃত এন্টিসেপটিক হয়ে উঠে। তিনি প্রথমেই সন্দেহ করেছিলেন যে এটি পর্যাপ্ত জীবাণুনাশক হিসাবে প্রমাণিত হবে কারণ এটি নিকাশীর বর্জ্য দ্বারা সেচকৃত ক্ষেত থেকে দুর্গন্ধ লাঘব করতে ব্যবহৃত হতো। তিনি ধারণা করেছিলেন যে, এটি নিরাপদ কারণ কার্বলিক অ্যাসিড ব্যবহৃত ক্ষেতগুলিতে যে পশুগুলো চরানো হতো তাদের উপর এটি কোনও আপত্তিজনক প্রভাব ফেলেনি।
লিস্টারের কাজ, অস্ত্রোপচারের পরবর্তী সংক্রমণের সম্ভাবনা হ্রাস করে এবং রোগীদের জন্য অস্ত্রোপচারকে আরও নিরাপদ করে তোলে, এ কারণে, তাকে "আধুনিক অস্ত্রোপচারের জনক" হিসাবে আখ্যায়িত করা হয়।
প্রাথমিক জীবন এবং শিক্ষা
ওয়েস্ট হ্যাম, এসেক্স, ইংল্যান্ডের একটি সমৃদ্ধ কোয়েরার বাড়িতে তার জন্ম, তিনি মদ ব্যবসায়ী জোসেফ জ্যাকসন লিস্টারের ছেলে, যিনি যৌগিক অণুবীক্ষণযন্ত্রের জন্য আক্রোমেটিক অবজেক্ট লেন্সের পথিকৃৎও।
স্কুলে, লিস্টার ফরাসি এবং জার্মান ভাষার সাবলীল পাঠক হয়ে ওঠেন। তরুণ জোসেফ লিস্টার বেঞ্জিন অ্যাবট-এর আইজাক ব্রাউন একাডেমিতে পড়েন, যেটি ছিল, হার্টফোর্ডশায়ারের হিচিনের একটি কোয়াকার স্কুল ("লর্ড লিস্টার" পাবলিক হাউসে রূপান্তরিত হওয়ার পূর্বে )। কিশোর বয়সে লিস্টার টটেনহ্যামের গ্রোভ হাউস স্কুলে পড়াশোনা করেছিলেন, যেখানে তিনি গণিত, প্রাকৃতিক বিজ্ঞান এবং ভাষা নিয়ে পড়াশোনা করেছিলেন।
লিস্টার লন্ডনের ইউনিভার্সিটি কলেজে পড়াশুনা করেছেন  যা সেই সময়ে কোয়াকারদের গ্রহণ করা কয়েকটি প্রতিষ্ঠানের মধ্যে একটি। তিনি প্রথমে উদ্ভিদবিজ্ঞানে অধ্যয়ন করেন এবং ১৮৪৭ সালে ব্যাচেলর অফ আর্টস ডিগ্রি অর্জন করেন। তিনি মেডিকেলের ছাত্র হিসাবে নিবন্ধিত হন এবং ব্যাচেলর অফ মেডিসিন হিসাবে স্নাতক শেষ করেন, পরবর্তীকালে ২৬ বছর বয়সে রয়্যাল কলেজ অফ সার্জনে প্রবেশ করেন। ১৮৫৪ সালে, লিস্টার স্কটল্যান্ডের এডিনবার্গ রয়্যাল ইনফার্মারির এডিনবার্গ বিশ্ববিদ্যালয়ের সার্জন জেমস সিমের প্রথম সহকারী এবং বন্ধু হয়ে উঠেছিলেন। সেখানে তিনি রয়েল মেডিকেল সোসাইটিতে যোগদান করেছিলেন এবং ১৮৫৫ এবং ১৮৭১ সালে দুটি গবেষণামূলক প্রবন্ধ উপস্থাপন করেছিলেন, যা আজও সোসাইটির দখলে রয়েছে।
লিস্টার পরবর্তীকালে কোয়েকারদের ছেড়ে স্কটিশ এপিস্কোপাল চার্চে যোগ দেন এবং শেষ পর্যন্ত সাইমের মেয়ে অ্যাগনেসকে বিয়ে করেন। তাদের হানিমুনে তারা তিন মাস ফ্রান্স ও জার্মানির শীর্ষস্থানীয় মেডিকেল ইনস্টিটিউট (হাসপাতাল ও বিশ্ববিদ্যালয়) পরিদর্শন করে কাটিয়েছিলেন। এই সময়ের মধ্যে, অ্যাগনেস চিকিৎসা গবেষণায় আকৃষ্ট হয়েছিলেন এবং সারা জীবনের জন্য পরীক্ষাগারে লিস্টারের সহযোগী ছিলেন।
কর্মজীবন এবং অবদান
অস্ত্রোপচারের বিষয়ে লিস্টারের গবেষণার আগে, বেশিরভাগ লোক বিশ্বাস করতো যে দূষিত বাতাসের সংস্পর্শের কারণে রাসায়নিক ক্ষয়ই, ক্ষততে সংক্রমণের জন্য দায়ী। মিয়াসমা'র মাধ্যমে সংক্রমণ ছড়িয়ে পড়ার বিরুদ্ধে সতর্কতা হিসাবে মাঝেমধ্যে হাসপাতালের ওয়ার্ডগুলি বাতাস চলাচলের ব্যবস্থা করা হত, তবে হাত ধোয়ার সুবিধা বা রোগীর ক্ষত স্থান পরিষ্কার করার সুবিধা ছিল না। রোগীকে দেখার আগে একজন শল্যচিকিৎসকের হাত ধোয়ার প্রয়োজন ছিল না; ব্যাকটিরিয়ার সংক্রমণের ব্যপারে যথেষ্ট জ্ঞানের অভাবে, এ জাতীয় অনুশীলন প্রয়োজনীয় বলে বিবেচনা করা হতো না। ইগনাজ সেমেলওয়েস এবং অলিভার ওয়েন্ডেল হোমস সিনিয়র এর কাজ সত্ত্বেও, হাসপাতালগুলি অস্বাস্থ্যকর পরিস্থিতিতে সার্জারি করাতো। তৎকালীন সার্জনরা "ভাল পুরাতন অস্ত্রোপচারের দুর্গন্ধ" বলে উল্লেখ করেছেন এবং তাদের অভিজ্ঞতার প্রদর্শন হিসাবে তাদের আধোয়া ব্যবহৃত গাউনগুলিতে দাগ নিয়ে গর্ব করতেন।
গ্লাসগো বিশ্ববিদ্যালয়ের সার্জারি বিভাগের অধ্যাপক থাকাকালীন লিস্টার, ফরাসী রসায়নবিদ লুই পাস্তুরের দ্বারা প্রকাশিত একটি গবেষণাপত্র সম্পর্কে সচেতন হয়েছিলেন, যাতে দেখা গিয়েছিল যে অণুজীবের উপস্থিতি থাকলে অবাত অবস্থায় খাদ্য দূষণ ঘটতে পারে। পাস্তুর দায়বদ্ধ অণুজীবকে নির্মূল করার জন্য তিনটি পদ্ধতির পরামর্শ দিয়েছিলেন: পরিস্রাবণ, উত্তাপের সংস্পর্শ বা দ্রবণ / রাসায়নিক দ্রবণ সংস্পর্শের মাধ্যমে। লিস্টার নিজের পরীক্ষা-নিরীক্ষার মাধ্যমে পাস্তুরের সিদ্ধান্তগুলি নিশ্চিত করেছেন এবং ক্ষতগুলির জন্য এন্টিসেপটিক কৌশল বিকাশের জন্য তার অনুসন্ধানগুলি ব্যবহার করার সিদ্ধান্ত নিয়েছেন। যেহেতু পাস্তুরের প্রস্তাবিত প্রথম দুটি পদ্ধতি মানব টিস্যুর চিকিৎসার জন্য অনুপযোগী, তাই লিস্টার তৃতীয় ধারণাটি নিয়ে পরীক্ষা করেছিলেন।
১৮৩৪ সালে, ফ্রেডলিব ফার্ডিনান্দ রঞ্জ ফেনল আবিষ্কার করেন, এটি কার্বলিক অ্যাসিড নামেও পরিচিত, যা তিনি খনিজ আলকাতরা থেকে অপরিষ্কার অবস্থায় প্রাপ্ত হয়েছিলেন। তখন ক্রোসোটের পদার্থের - এমন একটি রাসায়নিক পদার্থ যা রেলপথ এবং জাহাজে ব্যবহৃত কাঠ  পচা থেকে রক্ষা করে - এবং কার্বলিক অ্যাসিডের ব্যাপারে অনিশ্চয়তা ছিল। ক্রোসোট নিকাশীর চিকিৎসার জন্য ব্যবহার করা হতো এটা শুনার পর লিস্টার জখমের উপর সরাসরি প্রয়োগ করে কার্বলিক অ্যাসিডের কার্যকারিতা পরীক্ষা করতে শুরু করেন।
অতএব, লিস্টার কার্বলিক অ্যাসিডের দ্রবণ দিয়ে স্প্রে করার যন্ত্র, শল্য চিকিৎসা এবং ড্রেসিংয়ের ফলাফল পরীক্ষা করেন। লিস্টার দেখল যে দ্রবণটি দিয়ে ক্ষতগুলিতে মুছার পর পচন ধরার ঘটনা উল্লেখযোগ্যভাবে হ্রাস করেছে। ১৮৬৫ সালের আগস্টে, গ্লাসগো ইনফার্মারিতে লিস্টার, সাত বছরের এক বালকের ক্ষতস্থানে কার্বলিক অ্যাসিড দ্রবণে ডুবানো লিন্টের টুকরো ব্যবহার করেছিলেন, যার পায়ের উপর দিয়ে একটি মালবাহী গাড়ির চাকা যাওয়ার পর তার পায়ে যৌগিক ফাটল ধরেছিল। চার দিন পরে, তিনি প্যাডটি পুনর্নবীকরণ করলেন এবং আবিষ্কার করলেন যে কোনও সংক্রমণ হয়নি এবং মোট ছয় সপ্তাহ পরে তিনি অবাক হলেন এটা জানতে পেরে যে ছেলেটির হাড়গুলি একসাথে ফিরেছে, কোন পূঁয নির্গত হওয়া ছাড়াই। পরবর্তীতে তিনি ল্যানসেটে ছয়টি নিবন্ধের ধারাবাহিকতায় তার ফলাফল প্রকাশ করেছিলেন, যা ১৮৬৭ সালের মার্চ থেকে জুলাই পর্যন্ত চলছিল।
তিনি নিজের অধিনে কাজ করা শল্যচিকিৎসকদের নির্দেশ দিয়েছিলেন যেন তারা পরিষ্কার গ্লাভস পড়েন এবং অপারেশন করার আগে ও পরে ৫% কার্বলিক অ্যাসিড দ্রবণ দিয়ে তাদের হাত পরিষ্কার করে নেন। যন্ত্রগুলিও একই দ্রবণে ধুয়ে নেওয়া হয়েছিল এবং সাহায্যকারীরা অপারেটিং থিয়েটারেও দ্রবণেটি স্প্রে করে দেয়। তার অতিরিক্ত পরামর্শগুলির মধ্যে একটি হ'ল চিকিৎসা সরঞ্জামের হ্যান্ডল উৎপাদন করতে ছিদ্রযুক্ত প্রাকৃতিক উপকরণ ব্যবহার বন্ধ করা।
লিস্টার ১৮৬৯ সালে অধ্যাপক জর্জ হন্ডাব্যান্ড বেয়ার্ড ম্যাকলিয়ডের হাতে তার দায়িত্ব তুলে দিয়ে গ্লাসগো বিশ্ববিদ্যালয় ছেড়ে চলে আসেন। এরপরে লিস্টার এডিনবার্গ ইউনিভার্সিটিতে সার্জারি বিভাগের অধ্যাপক হিসাবে সিমের উত্তরসূরি হিসাবে এডিনবার্গে ফিরে আসেন এবং বীজবারণ এবং অপচনশীলতা বিষয়ে উন্নততর পদ্ধতির বিকাশ চালিয়ে যান। সেখানে তিনি যে সকলের সাথে কাজ করেছিলেন, তাদের মধ্যে যারা তাকে এবং তার কাজে সহায়তা করেছিলেন তারা হলেন সিনিয়র এপোথেকারি এবং পরবর্তীকালে এমডি, ডাঃ আলেকজান্ডার গুন। ততক্ষণে লিস্টারের খ্যাতি ছড়িয়ে পড়েছিল এবং প্রায় ৪০০ এর মতো শ্রোতা প্রায়ই তার বক্তৃতা শুনতে আসতেন। রোগের জীবাণু তত্ত্বটি যেহেতু আরও ভালো বোঝা গেছে, অনুধাবন করা হয়েছিল যে, প্রাথমিক অবস্থায় ক্ষতস্থানে ব্যাকটেরিয়ার আক্রমণে বাধা দেওয়ার মাধ্যমে সংক্রমণ আরও ভালভাবে এড়ানো যেতে পারে। এর ফলে নির্বীজ শল্যচিকিৎসার উত্থান ঘটে। ২০১২ সালে তার শততম মৃত্যু বার্ষিকীতে, চিকিৎসা ক্ষেত্রের বেশিরভাগ মানুষই লিস্টারকে "আধুনিক শল্যচিকিৎসার জনক" হিসাবে বিবেচনা করেছিলেন।
সমালোচনা
যদিও লিস্টার পরবর্তী জীবনে সব দিক থেকে অধিক সম্মানিত হয়েছিলেন, তবে তার প্রাথমিক জীবনে সংক্রমণের প্রবাহ এবং এন্টিসেপটিক্সের ব্যবহার সম্পর্কে তার ধারণাগুলি সমালোচিত হয়েছিল। ১৮৬৯ সালে, লিডসে ব্রিটিশ অ্যাসোসিয়েশনের সভাগুলিতে, লিস্টারের ধারণাগুলিকে উপহাস করা হয়েছিল; এবং আবারও, ১৮৭৩ সালে, চিকিৎসা জার্নাল ল্যান্সেট পুরো চিকিৎসা পেশাকে লিস্টারের প্রগতিশীল ধারণাগুলির বিরুদ্ধে হুশিয়ার করেছিল। তবে, লিস্টারের কিছুটা সমর্থক ছিলেন বিশ্ববিদ্যালয় কলেজ হাসপাতালের পরামর্শক সার্জন মারকাস বেক, যিনি কেবল লিস্টারের অ্যান্টিসেপটিক কৌশলই অনুশীলন করেননি, বরং সে সময়ের অন্যতম সার্জিকাল পাঠ্যপুস্তকের পরবর্তী সংস্করণে এ কৌশলগুলি অন্তর্ভুক্ত করেছিলেন।
লিস্টারের কার্বোলিক অ্যাসিডের ব্যবহার সমস্যাযুক্ত বলে প্রমাণিত হয়েছিল। স্প্রে শ্বাসকষ্ট এবং চাক্ষুষ অস্বস্তি সৃষ্টি করেছিল এবং ভেজানো ব্যান্ডেজগুলি টিস্যুগুলির ক্ষতি করছে বলে সন্দেহ করা হচ্ছিল, তাই তার শিক্ষা এবং পদ্ধতিগুলি সেখানে সর্বদা পুরোপুরি গ্রহণ করা হয়নি। এগুলি জীবাণু তত্ত্বের ভিত্তিতে তৈরি, যা নিজেই সেসময় উন্মেষকালে পার করছে এবং তার ধারণাগুলি গ্রহণকে ধীর করে দিয়েছিল। সাধারণ সমালোচনাকে তীব্র করে তুলেছিল, লিস্টারের দুর্বল লেখার ক্ষমতা যা তার পদ্ধতিগুলি জটিল, অসংগঠিত এবং অযৌক্তিক বলে মনে করাচ্ছিল।
শল্যচিকিৎসার কৌশল
লিস্টার স্কটল্যান্ড থেকে লন্ডনের কিং কলেজ হাসপাতালে চলে এসেছিলেন। ১৮৮১ সালে তিনি লন্ডনের ক্লিনিকাল সোসাইটির সভাপতি নির্বাচিত হয়েছিলেন। তিনি ধাতব তারের সাহায্যে হাঁটুর হাড় মেরামত করার একটি পদ্ধতিও বিকাশ করেছিলেন এবং মাস্টেকটমির কৌশল উন্নত করেছিলেন। তিনি আঁত বন্ধনী, সেলাই, রাবার ড্রেন ব্যবহারকারী এবং মহাধমনীয় পক-তাগা বিকাশকারী প্রথম সার্জন হিসাবেও পরিচিত ছিলেন। তিনি কার্বলিক অ্যাসিডের মিশ্রিত স্প্রেও তার শল্য চিকিৎসার ব্যবহারে প্রবর্তন করেছিলেন, তবে কার্বলিক অ্যাসিড দ্বারা পরিচালিত সার্জারির ফলাফলে কোনও লাভজনক পরিবর্তন না দেখা দেওয়ায়, তিনি ১৮৯০ এর দশকের শেষের দিকে কার্বলিক অ্যাসিড স্প্রের ব্যবহার ত্যাগ করেছিলেন। কেবল প্রকাশিত প্রতিক্রিয়াগুলির মধ্যে ছিল সামান্য লক্ষণ যেমন কাশি, চোখের জ্বালা এবং সার্জারির সময় কার্বলিক অ্যাসিড স্প্রে দ্বারা আক্রান্ত রোগীদের মধ্যে ছোটখাটো টিস্যু ক্ষতি যা পুরোপুরি শল্য চিকিৎসার ফলাফলকে প্রভাবিত করে না।
পরবর্তী জীবন
ইতালিতে লিস্টের স্ত্রীর মৃত্যুর (যে কয়েক দিন ছুটির মধ্যে তারা নিজেদের অনুমতি দিয়েছিলেন এর মধ্যে যেকোন একদিন) আগ পর্যন্ত দীর্ঘ সময় লিস্টের স্ত্রী তাকে গবেষণায় সহায়তা করেছিলেন। ১৮৯৩ সালে তিনি অনুশীলন থেকে অবসর নিয়েছিলেন। পড়াশোনা এবং লেখনি তার কাছে আবেদন হারিয়েছিল এবং তিনি ধর্মীয় কাজে ডুবে গেলেন। স্ট্রোকের পরেও তিনি সময়ে সময়ে প্রকাশ্যে এসেছিলেন। ১৯০২ সালের ২৪ আগস্ট, এডওয়ার্ড সপ্তম তার নির্ধারিত রাজ্যাভিষেকের দু'দিন আগে অ্যাপেনডিসাইটিসের সমস্যার মুখোমুখি হন। তখনকার সমস্ত অভ্যন্তরীণ অস্ত্রোপচারের মতো, রাজার প্রয়োজনীয় অ্যাপেন্ডেকটমি তখনও অপারেশন-পরবর্তী সংক্রমণে মৃত্যুর উচ্চ ঝুঁকির মুখোমুখি ছিল যার কারণে সার্জনরা ব্রিটেনের শীর্ষস্থানীয় সার্জিকাল কর্তৃপক্ষের সাথে পরামর্শ না করেই অপারেশন করার সাহস করেনি। লিস্টার বাধ্যতামূলকভাবে তার সর্বশেষ অ্যান্টিসেপটিক সার্জিকাল পদ্ধতির (যা তারা আক্ষরে আক্ষরে অনুসরণ করেছিল) পরামর্শ দিয়েছিল এবং এতে রাজা বেঁচে গিয়েছিলেন, পরে লিস্টারকে বলেছিলেন, "আমি জানি যে যদি এটি আপনার এবং আপনার কাজের অবদান না হত তবে আজ আমি এখানে বসে থাকতে পারতাম না। । "
মৃত্যু
লিস্টর ১৯৮২ সালের ১০ ফেব্রুয়ারি তার দেশের বাড়িতে (বর্তমানে কোস্ট হাউস নামে পরিচিত ) ৮৪ বছর বয়সে কেন্টের ওলমারে মৃত্যু বরণ করেন। ওয়েস্টমিনিস্টা অ্যাবেতে শেষকৃত্যের পরে তাকে লন্ডনের ওয়েস্ট হ্যাম্পস্টেড কবরস্থানে দাফন করা হয় কেন্দ্রীয় প্রার্থনাগৃহ থেকে দক্ষিণ-পূর্ব দিকের মাটিতে ।
উত্তরাধিকার এবং সম্মান
"এ জাতীয় স্বাধীনতা না থাকলে, না শেক্সপিয়র, না গিথে, না নিউটন, না ফ্যারাডে, না পাস্তুর এবং লিস্টারও থাকতেন না।"
---১৯৩৩ সালের ৩ অক্টোবর নাজি জার্মানি, থেকে পালিয়ে আসার পরে লন্ডনের রয়্যাল অ্যালবার্ট হলে লৌকিক স্বাধীনতা বিষয়ে অ্যালবার্ট আইনস্টাইনের বক্তব্য।
লিস্টার ১৮৯৫ এবং ১৯০০ এর মধ্যে রয়েল সোসাইটির সভাপতি ছিলেন। তার মৃত্যুর পরে, একটি স্মারক তহবিল "লিস্টার পদক" প্রতিষ্ঠার দিকে পরিচালিত করে, এটি একজন সার্জনকে দেওয়া যেতে পারে এমন সম্মানজনক পুরস্কারের মধ্যে সর্বশ্রেষ্ঠ হিসাবে দেখা হয়।
লিস্টারের আবিষ্কারগুলি ব্যাপক প্রশংসা পেয়েছিল এবং ১৮৮৩ সালে কুইন ভিক্টোরিয়া তাকে মিডলসেক্স কাউন্টির সেন্ট মেরিলেবোন পেরিশের পার্ক ক্রিসেন্টের ব্যারনেট হিসেবে নিযুক্ত করেছিলেন। ১৮৯৭ সালে যখন তার মহারাণী ভিক্টোরিয়ার মর্যাদা তাকে ডরসেট কাউন্টির লাইম রেজিসের ব্যারন লিস্টার হিসাবে সমবয়সীদের কাছে উত্থাপন করেছিলেন তখন তিনি আরও সম্মানিত হন। ১৯০২ সালের ২৬ শে জুন (কিং এডওয়ার্ড সপ্তম এর রাজ্যাভিষেকের মূল দিন)  সম্মানিতদের তালিকা প্রকাশ করা হয়, লর্ড লিস্টারকে প্রিভি কাউন্সেলর নিযুক্ত করা হয় এবং নতুন অর্ডার অফ মেরিটের (ওএম) সদস্যদের একজন করা হয়েছিল। ১৯০২ সালের ৮ আগস্ট তিনি রাজার কাছ থেকে আদেশ পেয়েছিলেন  এবং ১৯০২ সালের ১১ আগস্ট বাকিংহাম প্যালেসিওনে কাউন্সিলের সদস্য হিসাবে শপথ গ্রহণ করেন।
বিদেশী সম্মানগুলির মধ্যে, তিনি প্রুসিয়ার সর্বোচ্চ যোগ্যতার অন্যতম সম্মানী পোর লে মেরিট পেয়েছিলেন। ১৮৮৯ সালে তিনি রয়্যাল সুইডিশ একাডেমি অফ সায়েন্সের বিদেশ সদস্য হিসাবে নির্বাচিত হন। লিস্টারকে অ্যান্টিসেপটিক সার্জারিতে অগ্রণী কাজের জন্য সম্মান জানাতে ১৯৬৫ সালের সেপ্টেম্বরে দুটি ডাকটিকিট জারি করা হয়েছিল।
লিস্টার যুক্তরাজ্যের দু'জন সার্জনদের মধ্যে একজন, যিনি, লন্ডনে প্রকাশ্য স্মৃতিস্তম্ভ থাকার গৌরব অর্জন করেছেন। পোর্টল্যান্ড প্যলেসে লিস্টারের স্ট্যান্ড; অন্য সার্জন হলেন জন হান্টার। গ্লাসগোতে কেলভিভ্রভ পার্কে লিস্টিরের একটি মূর্তি রয়েছে, যা এই শহরের সাথে তার যোগসূত্র প্রকাশ করে। লিস্টারের সম্মানার্থে, ১৯০৩ সালে, ব্রিটিশ ইনস্টিটিউট অফ প্রিভেন্টিভ মেডিসিনের নামকরণ করা হয় লিস্টার ইনস্টিটিউট অফ প্রিভেন্টিভ মেডিসিন। এখন আরও একটি সংলগ্ন বিল্ডিং সহকারে এই বিল্ডিংটি লিস্টার হাসপাতাল হিসেবে গঠন হয় যা ১৯৮৫ সালে চেলসিতে লিস্টার হাসপাতাল হিসেবে চালু হয়। ২০০০ সালে, এটি এইচসিএ গ্রুপের হাসপাতালগুলির একটি অংশে পরিণত হয়েছিল।
গ্লাসগো রয়্যাল ইনফিরমারিতে একটি বিল্ডিং যেখানে সাইটোপ্যাথোলজি, মাইক্রোবায়োলজি এবং প্যাথলজি বিভাগগুলি রয়েছে সেখানে হাসপাতালে তার কাজকে স্বীকৃতি দেওয়ার জন্য লিস্টারের সম্মানে এসবের নামকরণ করা হয়েছিল। স্টিভেনজের লিস্টার হাসপাতাল, হার্টফোর্ডশায়ার তার নামে নামকরণ করা হয়েছিল। ১৯০১-০৪ এর আবিষ্কারের অভিযানটি অ্যান্টার্কটিকার, রয়্যাল সোসাইটি রেঞ্জের সর্বোচ্চ চূড়া মাউন্ট লিস্টারের নাম প্রাপ্ত হয়। ১৮৭৯ সালে, লিস্টারিন অ্যান্টিসেপটিক (একটি সার্জিকাল এন্টিসেপটিক হিসাবে বিকাশিত কিন্তু আজকাল সর্বাধিক মাউথওয়াশ হিসাবে পরিচিত) এর নামকরণ করা হয়েছিল লিস্টারের নাম অনুসারে। তার সম্মানে যে অনুজীবগুলির নামকরণ করা হয়েছিল এর মধ্যে রয়েছে- জে এইচ এইচ পিরি দ্বারা রোগজনক ব্যাকটিরিয়ার জেনাস লিস্টারিয়া, খাদ্যবাহিত জীবাণু লিস্টেরিয়া মনোসাইটোজেন দ্বারা দৃষ্টান্ত প্রদর্শিত হয়েছে এবং সেইসাথে স্লাইম ছাঁচের জিনাস লিস্টারেলা, যা ১৯০৬ সালে প্রথম এডওয়ার্ড অ্যাডল্ফ উইলহেলম জাহান দ্বারা বর্ণিত। ১৯৩৬ সালে, হলিওয়েল হবস-দ্বারা নির্মিত একাডেমি পুরস্কার বিজয়ী "দ্য স্টোরি অফ লুইস পাস্তুর" এ লিস্টারকে চিত্রিত করা হয়েছে। ফিল্মে, লিস্টারকে অবরুদ্ধ মাইক্রোবায়োলজিস্ট, অন্যভাবে মূলত প্রতিকূল চিকিৎসা সম্প্রদায়ের অন্যতম সর্বাধিক প্রখ্যাত সমর্থক এবং তার সম্মানে অনুষ্ঠানের মূল বক্তা হিসেবে উপস্থাপন করা হয়েছে।
লিস্টারের নামটি লন্ডনের স্কুল অফ হাইজিন অ্যান্ড ট্রপিকাল মেডিসিনের ফ্রিইজিতে প্রকাশিত তেইশটি নামের মধ্যে একটি। - যদিও যে কমিটি ফ্রিইজিতে অন্তর্ভুক্ত করার জন্য নামগুলি বেছে নিয়েছিল তারা নির্দিষ্ট নাম কেন বেছে নেওয়া হয়েছে এবং অন্যগুলো কেন বেছে নেয় নি সে সম্পর্কে কোন দলিল প্রকাশ করেনি।
পেয়িং গেস্ট
পেয়িং গেস্ট (पेइंग गेस्ट) হচ্ছে ১৯৫৭ সালে মুক্তিপ্রাপ্ত একটি হিন্দি চলচ্চিত্র। সুবোধ মুখোপাধ্যায়ের পরিচালনা এবং শশোধর মুখোপাধ্যায়ের প্রযোজনায় চলচ্চিত্রটির কাহিনী রচয়িতা ছিলেন নাসির হুসাইন। চলচ্চিত্রটির নায়ক-নায়িকা ছিলেন দেব আনন্দ এবং নূতন।
গানের তালিকা
মজরুহ সুলতানপুরির গীতিতে চলচ্চিত্রটির গানগুলোর সুরকার ছিলেন শচীন দেব বর্মণ।
রত্নভদ্র
রত্নভদ্র (১৪৮৯-১৫৬৩) কালচক্র বিষয়ক জো-নাং বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
সংক্ষিপ্ত জীবনী
রত্নভদ্র তিব্বতের বহু বিখ্যাত পণ্ডিতের নিকট শিক্ষালাভ করেন। এঁদের মধ্যে উল্লেখযোগ্য হলেন পান-ছেন-নাম-ম্খা'-দ্পাল-ব্জাং, ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান ও 'ব্রুগ-পা-কুন-লেগ্স প্রভৃতি। তিনি ব্যাং অঞ্চলে স্মান-স্দিংস বৌদ্ধবিহার স্থাপন করেন। এছাড়াও তিনি চুং-রি-বো-ছে  এবং মাং-ম্খা-মু-গু-লুং  নামক দুইটি বৌদ্ধবিহার সংস্কার করেন। তার উল্লেখযোগ্য শিষ্য ছিলেন 'গ্যুর-মেদ-ব্দে-ছেন ।
বাটলা হাউস
বাটলা হাউস একটি ভারতীয় চলচ্চিত্র, যা ২০০৮ সালের বাটলা হাউস এনকাউন্টার কেস এর ঘটনা নিয়ে বানানো।  চলচ্চিত্রটি পরিচালনায় আছেন নিখিল আদভানি। চলচ্চিত্রটি ২০১৯ সালের ১৫ আগস্ট মুক্তি পায়।
নির্মাণ
চলচ্চিত্রটির নির্মাণ কাজ ২০১৯ সালের ফেব্রুয়ারি মাসে সম্পন্ন হয়।
তথ্যসূত্র
बाटला हाउस (फ़िल्म)
গেভিন লারসেন
গেভিন রল্ফ লারসেন (Gavin Larsen; জন্ম: ২৭ সেপ্টেম্বর, ১৯৬২) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার হিসেবে ভূমিকা রাখেন।
ডানহাতে মিডিয়াম বোলিংয়ের পাশাপাশি ডানহাতে কার্যকরী ব্যাটিংয়েও পারদর্শিতা দেখান। মিতব্যয়ী বোলিংয়ের অপূর্ব শিল্পকলা প্রদর্শনে দক্ষ ছিলেন গেভিন লারসেন। দলীয় সঙ্গীদের কাছে ‘দ্য পোস্টম্যান’ ডাকনামে পরিচিতি পান। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করেন।
খেলোয়াড়ী জীবন
দশ বছরের অধিক সময় আন্তর্জাতিক ক্রিকেটে সক্রিয় ছিলেন তিনি। এ সময়ে ১২১টি একদিনের আন্তর্জাতিকে অংশ নেন। ব্যতিক্রমধর্মী ওভারপিছু ৩.৭৬ রান দিয়েছেন। একদিনের আন্তর্জাতিকের নিয়মিত সদস্যরূপে ১৯৯৯ সালের ক্রিকেট বিশ্বকাপে দলকে সেমি-ফাইনালে উত্তীর্ণ করতে সহায়তা করেন। এছাড়াও তিনি আটটি টেস্টে অংশগ্রহণ করে ২৪ উইকেট দখল করেন।
নিজ শহর ওয়েলিংটনে অনুষ্ঠিত খেলায় ভারতীয় ব্যাটসম্যান শচীন তেন্ডুলকরকে আউট করে শততম ওডিআই উইকেট পান। ১৯৯৪ সালে শারজায় অনুষ্ঠিত ৬-জাতির অস্ট্রালেশিয়ান কাপে অংশ নেন। এছাড়াও তিনি দলের অধিনায়কের দায়িত্বে ছিলেন। ঐ প্রতিযোগিতায় তার দল সেমি-ফাইনালে পৌঁছেছিল।
অবসর
বর্তমানে তিনি ক্রিকেট ওয়েলিংটনের প্রধান নির্বাহী কর্মকর্তার দায়িত্ব পালন করছেন। ৮ জুলাই, ২০১৫ তারিখে নিউজিল্যান্ড ক্রিকেট দলের নির্বাচকমণ্ডলীর সদস্য হিসেবে মনোনীত হয়েছেন তিনি।
রোনাল্ড রেগন
রোনাল্ড উইলসন রেগন (রনাল্ড্‌ রেগান্‌; ৬ ফেব্রুয়ারি ১৯১১ – ৫ জুন ২০০৪) মার্কিন রাজনীতিবিদ। তিনি মার্কিন যুক্তরাষ্ট্রের ৪০তম রাষ্ট্রপতি, যিনি ১৯৮১ থেকে ১৯৮৯ সাল পর্যন্ত এই দায়িত্ব পালন করেন। রাষ্ট্রপতিত্বের পূর্বে তিনি হলিউডের চলচ্চিত্র অভিনেতা ছিলেন। এরপর তিনি ১৯৬৭ থেকে ১৯৭৫ সাল পর্যন্ত ক্যালিফোর্নিয়ার ৩৩তম গভর্নরের দায়িত্ব পালন করেন।
উত্তর ইলিনয়ের একটি ছোট শহরের নিম্নবিত্ত পরিবারে বেড়ে ওঠে রেগন ১৯৩১ সালে ইউরেকা কলেজ থেকে স্নাতক সম্পন্ন করেন এবং বেতারের ক্রীড়া ভাষ্যকার হিসেবে কর্মজীবন শুরু করেন। ১৯৩৭ সালে ক্যালিফোর্নিয়ায় পাড়ি জমান এবং সেখানে অভিনেতা হিসেবে কাজ শুরু করেন। স্ক্রিন অ্যাক্টরস গিল্ডের সভাপতি হিসেবে রেগন কমিউনিস্ট প্রভাব দূর করতে কাজ করেন। ১৯৫০-এর দশকে তিনি টেলিভিশনে কাজ শুরু করেন। ১৯৬৪ সালে তার "আ টাইম ফর চুজিং" বক্তৃতা সারাদেশের নজর কাড়ে। সমর্থকগোষ্ঠী গড়ে তোলার মধ্য দিয়ে রেগন ১৯৬৬ সালে ক্যালিফোর্নিয়ার গভর্নর নির্বাচিত হন। গভর্নর হিসেবে তিনি কর বৃদ্ধি করেন, রাজ্য ব্যয়ের ঘাটতি উদ্ধৃতে পরিণত করেন, ইউসি বার্কলির আন্দোনলকারীদের প্রতিহত করেন, এবং আন্দোলনকালে ন্যাশনাল গার্ড ট্রুপদের নির্দেশ প্রদান করেন।
প্রারম্ভিক জীবন
রোনাল্ড উইলসন রেগন ১৯১১ সালের ৬ ফেব্রুয়ারি ইলিনয় অঙ্গরাজ্যের ট্যামপিকোর একটি বাণিজ্যিক ভবনের তৃতীয় তলার একটি অ্যাপার্টমেন্টে জন্মগ্রহণ করেন। তিনি জ্যাক রেগন এবং নেল ক্লাইড (বিবাহপূর্ব উইলসন) কনিষ্ঠ পুত্র। তার পিতা জ্যাক একজন বিক্রেতা ও গল্পকথক ছিলেন, যার পূর্বপুরুষেরা কাউন্টি টিপারেরির থেকে আগত আইরিশ ক্যাথলিক অভিবাসী ছিলেন। অন্যদিকে, তার মাতা নেল ইংরেজ ও স্কটিশ বংশোদ্ভূত। রোনাল্ডের বড় ভাই নিল রেগন বিজ্ঞাপন নির্বাহী ছিলেন।
শিক্ষা
রেগন ডিক্সন হাই স্কুলে পড়াশোনা করেছেন। সেখানে অভিনয়, খেলাধুলা ও গল্পকথনে তার আগ্রহ জন্মে। তার প্রথম কাজ ছিল ১৯২৭ সালে লোওয়েল পার্কের রক নদীতে লাইফগার্ড হিসেবে। ছয় বছরে রেগন ৭৭ জনকে উদ্ধার করেন। তিনি ইউরেকা কলেজে পড়াশোনা করেন। ছাত্র হিসেবে তিনি অমনোযোগী ছিলেন। তার প্রধান বিষয় ছিল অর্থনীতি ও সমাজবিজ্ঞান। তিনি সি গ্রেড গড় ফলাফল নিয়ে স্নাতক সম্পন্ন করেন। তিনি রাজনীতি, খেলাধুলা ও মঞ্চে কৃতিত্ব দেখানোর মধ্য দিয়ে "সকল কাজের কাজী" হিসেবে পরিচিতি অর্জন করেন। তিনি ফুটবল দলের সদস্য ও সাঁতার দলের অধিনায়ক ছিলেন। তিনি শিক্ষার্থীদের সভাপতি নির্বাচিত হন এবং কলেজের সভাপতির বিরুদ্ধে আন্দোলনে অংশগ্রহণ করেন।
অঙ্কিতা রায়না
অঙ্কিতা রবীন্দ্রকৃষ্ণ রায়না (জন্ম ১১১ই জানুয়ারি ১৯৯৩ ) একজন ভারতীয় পেশাদার টেনিস খেলোয়াড়। তিনি বর্তমানে শীর্ষ স্থানীয় ভারতীয় মহিলা টেনিস খেলোয়াড়।।
আইটিএফ সার্কিটে ১১ টি একক এবং ১৮ টি দ্বৈত শিরোপার সাথে অঙ্কিতা একটি ডাব্লিউটিএ শিরোনাম এবং একটি ডব্লিউটিএ 125 শিরোপাও জিতেছেন। এপ্রিল ২০১৮ সালে, তিনি প্রথমবারের মতো শীর্ষ ২০০ একক র‌্যাঙ্কিংয়ে প্রবেশ করেছিলেন, এবং এই কীর্তি অর্জনে ভারতের প্রতিনিধিত্বকারী পঞ্চম খেলোয়াড় হয়েছিলেন। রায়না ২০১৬ দক্ষিণ এশিয়ান গেমসে মহিলাদের একক ও মিশ্র-দ্বৈত বিভাগে স্বর্ণপদক জিতেছেন এবং ২০১৮ এশিয়ান গেমসে একক বিভাগে ব্রোঞ্জ পদক জিতেছেন। অঙ্কিতা একক এবং দ্বৈত ক্ষেত্রে ভারতের শীর্ষস্থানীয় ডাব্লিউটিএ খেলোয়াড়। ডাব্লিউব্লুটিএ-স্তরের খেতাব অর্জনকারী দুজন ভারতীয় খেলোয়াড়ের মধ্যে অঙ্কিতা অন্যতম ।
ফেড কাপে ভারতের হয়ে খেলে, রায়নার একটি জয়ের / হারের রেকর্ড রয়েছে ২৩-১৭। তিনি ২০১১ সালের ইউএস ওপেন চ্যাম্পিয়ন সামান্থা স্টোসুর, উইম্বলডনের ফাইনালে ওঠা সাবাইন লিসিকি এবং প্রাক্তন পাঁচ নম্বর সারা ইরানির বিরুদ্ধে উল্লেখযোগ্য জয় পেয়েছেন।
প্রাথমিক এবং ব্যক্তিগত জীবন
রায়না পশ্চিম ভারতের গুজরাটে একটি কাশ্মীরি পণ্ডিত পরিবারে জন্মগ্রহণ করেছিলেন। তার মধ্যবিত্ত হিন্দু পরিবার কাশ্মীরের পুলওয়ামা জেলার ত্রাল শহরে। ১৯৯০ এর দশকের গোড়ার দিকে জম্মু ও কাশ্মীরে কাশ্মীরি হিন্দুদের বিতাড়নের সময়ে বাধ্য হয়ে তারা উপত্যকা ছেড়ে চলে আসতে বাধ্য হন। অঙ্কিতা হিন্দি, গুজরাটি এবং ইংরেজিতে সাবলীল।
কর্মজীবন
বাম|থাম্ব|275x275পিক্সেল| রায়না ২০১৮ ফরাসি ওপেনের বাছাই প্রতিযোগিতায় খেলছেন - তার প্রথম গ্র্যান্ড স্ল্যাম টুর্নামেন্ট। রায়না পাঁচ বছর বয়সে টেনিস খেলতে শুরু করেছিলেন। অল্প বয়স থেকেই তিনি হেমন্ত বেন্দ্রের অধীনে প্রশিক্ষণ নিয়েছিলেন, যিনি তাঁর দৃঢ় শৃঙ্খলা এবং মানসিকতার পরিচয় পেয়ে তাকে প্রশিক্ষণ দিতে আগ্রহী হন। প্রতিশ্রুতিমান যুব কর্মজীবনের পরে, ২০০৯ সালে মুম্বাইয়ের একটি ছোট্ট আইটিএফ টুর্নামেন্টে রায়না তার প্রথম পেশাদার আত্মপ্রকাশ করেন। ২০১০ সালে, তিনি সীমিত সাফল্যের সাথে স্থানীয় আইটিএফ ইভেন্টগুলিতে অংশ নেওয়া চালিয়ে যান। রায়নার ২০১১ মৌসুমে তার তিনটি আইটিএফ সার্কিট ফাইনালে উঠেছিলেন দ্বৈত বিভাগে। ২০১২ সালে, তিনি নয়াদিল্লিতে প্রথম পেশাদার একক শিরোপা জিতেছিলেন এবং ডাবলসে আরও তিনটি জিতেছিলেন। এটি আইটিএফ সার্কিটের কয়েক বছরের মধ্যম ফলাফল অনুসরণ করে।
চাক ফ্লিটউড-স্মিথ
লেসলি ও’ব্রায়ান চাক ফ্লিটউড-স্মিথ (Chuck Fleetwood-Smith; জন্ম: ৩০ মার্চ, ১৯০৮ - মৃত্যু: ১৬ মার্চ, ১৯৭১) ভিক্টোরিয়ার স্টওয়েলে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন চাক ফ্লিটউড-স্মিথ।
তরুণ অবস্থায় উভয় হাতেই বোলিং করতে পারতেন। খেলোয়াড়ী জীবন শেষে নেশাসক্ত হয়ে পড়েন। অনেকগুলো বছর গৃহহীন অবস্থায় মেলবোর্নের রাস্তায় ঘুরে বেড়াতেন। কখনোবা মেলবোর্ন ক্রিকেট গ্রাউন্ডের কাছাকাছি কয়েকশো মিটার দূরবর্তী খোলা জায়গায় ঘুমিয়ে পড়তেন যেখানে তিনি তার সেরা খেলাগুলোয় অংশ নিতেন। ১৯৬৯ সালে তাকে গ্রেফতার করা হলে সকলের মনোযোগের কেন্দ্রবিন্দুতে পরিণত হন ও প্রভাবশালী ব্যক্তিবর্গ তার মুক্তির দাবীতে প্রতিবাদ সমাবেশের আয়োজন করে।
খেলোয়াড়ী জীবন
এ খেলার অন্যান্য বিভাগ যেমন ব্যাটিং ও ফিল্ডিংয়ে খুব কমই দক্ষতা প্রদর্শন করলেও স্বতন্ত্রধর্মী বামহাতি রিস্ট স্পিনের জন্য সবিশেষ পরিচিতি পেয়েছেন। নিশ্চিতরূপে তিনি প্রথম চায়নাম্যান বোলাররূপে অস্ট্রেলীয় ক্রিকেটে প্রভাববিস্তার করতে সক্ষমতা দেখিয়েছেন।
ব্যক্তিগত জীবন
২৮ ফেব্রুয়ারি, ১৯৩৫ তারিখে ফ্লিটউড-স্মিথ পূর্ব সেন্ট কিল্ডা এলাকার সেন্ট মেরিজ ক্যাথলিক চার্চে মেরি মলি এলিয়ট নাম্নী এক রমণীর সাথে পরিণয়সূত্রে আবদ্ধ হন। বিবাহ অনুষ্ঠানটি সংবাদপত্রে ব্যাপকভাবে প্রচারিত হয়েছিল। মলির পরিবার মেলবোর্নের সুপরিচিত কোমলপানীয় ব্যবসার সাথে জড়িত ছিল। তার বাবা নগরকর্তা ছিলেন। তিনি এলিয়টের ব্যবসায় বিক্রয় প্রতিনিধি হিসেবে যোগ দেন। এরফলে মদের ব্যবসায় দৈনিক সম্পর্ক থাকায় তার মাদকাসক্তি উত্তরোত্তর বৃদ্ধি পেতে থাকে।
বিশ্বযুদ্ধে অংশগ্রহণ
দ্বিতীয় বিশ্বযুদ্ধ ছড়িয়ে যাবার পর ফ্লিটউড-স্মিথ দ্বিতীয় অস্ট্রেলীয় ইম্পেরিয়াল ফোর্সে তালিকাভুক্ত হন। ফ্রাঙ্কস্টনের আর্মিজ ফিজিক্যাল এন্ড রিক্রিয়েশনাল ট্রেনিং স্কুলে নিয়োগ পান। ওয়ারেন্ট অফিসার হিসেবে তিনি ডন ব্র্যাডম্যানের সাথে কাজ করেন। ধারকৃত সেনা পরিবহন চালনাকালে নৈশ মালবাহী পরিবহনের সাথে সংঘর্ষের ঘটনায় জড়িয়ে পড়েন তিনি। ব্যক্তিগত জরিমানা প্রদানের মাধ্যমে তার বিরুদ্ধে দায়েরকৃত মামলাটির নিষ্পত্তি ঘটে। চাকরি করার এক বছরেরও কম সময়ের মধ্যে ফেব্রুয়ারি, ১৯৪১ সালে তাকে শারীরিক অক্ষমতাজনিত কারণে অব্যাহতি দান করা হয়।
যুদ্ধের পর ১৯৪৫-৪৬ মৌসুমে প্রথমবারের মতো মেলবোর্ন ক্লাবের পক্ষে খেলেন ফ্লিটউড-স্মিথ। চারটি প্রিমিয়ারশীপ দলের পক্ষে খেলে ৭৪টি জেলা পর্যায়ের খেলায় অংশ নেন। ১৭.৫২ গড়ে ২৫২ উইকেট নিয়ে ক্রিকেট জগৎকে বিদায় জানান।
thumb|300px|right|আনুমানিক ১৯৪৫ সালের সংগৃহীত স্থিরচিত্রে চাক ফ্লিটউড-স্মিথ এসময়ে তার বৈবাহিক জীবন ভেঙ্গে পড়ে। জুন, ১৯৪৬ সালে বিবাহ-বিচ্ছেদের জন্য তার স্ত্রী আবেদন করেন যা পরের বছর থেকে কার্যকরী হয়। এরফলে স্টওয়েলে বসবাসরত পরিবার থেকে বিচ্ছিন্ন হয়ে পড়েন। তাস্বত্ত্বেও প্রাক্তন স্ত্রী ফ্লিটউড-স্মিথের সাথে অবস্থান করতে থাকেন। যুদ্ধকালীন এলিয়টস কোম্পানি থেকে ছাঁটাই হন। এরপর ৯ জুলাই, ১৯৪৮ তারিখে মেলবোর্নের এক দলীয় সঙ্গীর বোন বিট্রিক্স কলিন্সের সাথে নিবন্ধন কার্যালয়ে বৈবাহিক কার্যাদি সম্পন্ন করেন। তিনি নিচু পর্যায়ের কার্যাদিতে যুক্ত থাকেন ও মদ্যপানের মাত্রা আরও বাড়িয়ে দেন। দ্বিতীয় বিয়েও ক্ষণস্থায়ী হয় তার।
দেহাবসান
মার্চ, ১৯৬৯ সালে ভবঘুরে ও চুরি করার অভিযোগে গ্রেফতার হন যা গণমাধ্যমে ব্যাপকভাবে প্রচারিত হয়েছিল। তার এ ঘটনায় ক্রিকেটের সাথে সম্পৃক্ত বন্ধুমহল হতভম্ব হয়ে পড়ে। তন্মধ্যে সাবেক অস্ট্রেলীয় প্রধানমন্ত্রী স্যার রবার্ট মেনেজিস আইনগত সহায়তার মাধ্যমে তাকে সাহায্যের জন্য এগিয়ে আসেন। শুনানি কার্যক্রম স্থগিত করা হয় ও স্ত্রী সহযোগে ফিরে যান। জীবনের শেষদিন পর্যন্ত তারা একত্রে বসবাস করেন। তবে, গৃহহীন অবস্থায় থাকার ফলে স্বাস্থ্যহানি ঘটে। নিজ ৬৩তম জন্মদিনের এক পক্ষকাল পূর্বে ফিটজরয়ের সেন্ট ভিনসেন্টস হাসপাতালে ক্যান্সারজনিত কারণে চাক ফ্লিটউড-স্মিথের দেহাবসান ঘটে।
যয়ন জেলা
যয়ন জেলা পূর্ব আফগানিস্তানের বাদাখশন প্রদেশের ২8 টি জেলার মধ্যে অন্যতম একটি জেলা। ২০০৫ সালে এটি রাঘিন্তান জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে।
ওবি-ওয়ান কেনোবি
ওবি-ওয়ান কেনোবি (ইংরেজি: Obi-Wan Kenobi), যিনি বেন কেনোবি নামেও পরিচিত, হলেন স্টার ওয়ার্স ফ্র্যাঞ্চাইজির একজন চরিত্র। মূল ট্রিলজিতে চরিত্রটি পার্শ্ব ভূমিকা পালন করে এবং ইংরেজ অভিনেতা অ্যালেক গিনেস এই চরিত্রে অভিনয় করেন। পরবর্তীতে প্রকাশিত প্রিক্যুয়েল ট্রিলজিতে চরিত্রটির তরুণ বয়সের কাহিনী তুলে ধরা হয় এবং অন্যতম প্রধান চরিত্র হিসেবে ভূমিকা রাখে। রিভেঞ্জ অফ দ্য সিথ চলচ্চিত্রের অর্ধেক অংশ জুড়ে ওবি-ওয়ান প্রধান চরিত্র হিসেবে ভূমিকা রাখেন এবং চরিত্রায়ণ করেন স্কটিশ অভিনেতা ইউয়ান ম্যাকগ্রেগর। মূল ট্রিলজিতে ওবি-ওয়ান কেনোবিকে লুক স্কাইওয়াকারের পরামর্শদাতা হিসেবে দেখা যায়।
আব্বাস ইবনে আব্দুল মুত্তালিব
আল-আব্বাস ইবনে আব্দুল মুত্তালিব (العباس بن عبد المطلب) (৫৬৮-৬৫৩) ছিলেন নবী মুহাম্মাদ এর সবচেয়ে ছোট চাচা এবং বিশিষ্ট সাহাবী। বয়সে তিনি তার ভাতিজা মুহাম্মাদ থেকে মাত্র চার বছরের বড় ছিলেন। মুহাম্মাদ  এর ১১ জন চাচাদের মাঝে হামজা এবং তিনি ইসলাম গ্রহণ করেছিলেন। ৬৫৩ খ্রিষ্টাব্দে তিনি মৃত্যুবরণ করেন এবং তাকে মদীনায় সমাহিত করা হয়। তার বংশধরেরা আব্বাসীয় খিলাফতের সূচনা করে।
আনন্দমোহন কলেজ (দ্ব্যর্থতা নিরসন)
আনন্দমোহন কলেজ ভারত ও বাংলাদেশের দুইটি শিক্ষা প্রতিষ্ঠানকেই নির্দেশ করে:
শেরপুর সরকারি কলেজ, বগুড়া
শেরপুর সরকারি কলেজ বগুড়া জেলায় অবস্থিত একটি সরকারি উচ্চ শিক্ষাপ্রতিষ্ঠান। এটি ১৯৬৭ সালের ২৫শে নভেম্বর প্রতিষ্ঠিত হয়।
ইতিহাস
স্থানীয় মহসীন আলী দেওয়ান কলেজটি প্রতিষ্ঠা করেন। এটি শেরপুর পৌরসভার ৬নং ওয়ার্ডের শ্রীরামপুর মৌজার ঢাকা বগুড়া মহাসড়কের পার্শ্বে পাঁচ একর জমির উপর প্রতিষ্ঠত। শুরু থেকেই রাজশাহী মাধ্যমিক ও উচ্চ মাধ্যমিক শিক্ষাবোর্ড কর্তৃক স্বীকৃতি ও একই সাথে রাজশাহী বিশ্ববিদ্যালয়ের অধীনে স্নাতক শ্রেণির পাঠদানের অনুমতি লাভ করে।
শিক্ষা কার্যক্রম
কলেজে উচ্চ মাধ্যমিক, স্নাতক (পাস), বাউবি (উচ্চ মাধ্যমিক ও স্নাতক) ও ৬টি বিষয়ে স্নাতক (সম্মান) কোর্স রয়েছে। ১৫ সদস্যের পরিচালনা পরিষদ, ৮৮ জন শিক্ষক ও অন্যান্য কর্মচারী নিয়ে কলেজটি পরিচালিত হয়। কলেজটিতে প্রায় তিন হাজার শিক্ষার্থী রয়েছে।
পূর্ব গৌরীপুর ইউনিয়ন
পূর্ব গৌরিপুর ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
অবস্থান
বালাগঞ্জ উপজেলা সদর হতে “জিরো” পয়েন্ট হয়ে চাঁনপুর সিলেট রাস্থায় ১০কি.মি. দূরত্বে ইউনিয়ন পরিষদ ভবনের অবস্থান৷ নদীপথে: বালাগঞ্জ উপজেলা সদর হতে ফেঞ্চুগঞ্জ উপজেলা পর্যন্ত কুশিয়ারা নদীপথে প্রায় ১৬কি.মি.। নদী পথে প্রায় ১০ কি.মি. দূরত্বে ইউনিয়ন পরিষদ ভবনের অবস্থান৷
ইউনিয়ন পরিষদের ভবন কায়েস্থঘাট গ্রামে, ৪ নং ওয়ার্ডে পূর্ব গৌরিপুর উচ্চ বিদ্যালয়ের পাশে অবস্থিত। ইউনিয়ন পরিষদ হইতে দক্ষিন দিকে স্বাস্থ্য কমপ্লেক্স অবস্থিত।
ইতিহাস
ইউনিয়নের কার্যক্রম ১৯৭৫ সাল থেকে শুরু হয়। এই ইউনিয়নের সামন দিয়ে বয়ে গেছে কুশিয়ারা নদী। ১৯৭৪ সালে নতুন ইউনিয়ন পরিষদ ভবন তৈরি হয়। প্রতিষ্ঠাকালে শুধু গৌরীপুর ইউনিয়ন নামে ছিলো। পরবর্তিতে গৌরীপুর ইউনিয়নকে ২টি ইউনিয়নে ভাগ করা হয় ১। পশ্চিম গৌরীপুর ইউনিয়ন। ২। পূর্ব গৌরীপুর ইউনিয়ন।
ইউনিয়ন পরিষদ এর বর্তমান চেয়ারম্যান এম,মুজিবুর রহমান (২০২২)।
√সাবেক জনপ্রিয় চেয়ারম্যান
১। আব্দুল মতিন।(বি,এন,পি)
২। মাওলানা তরিকুল ইসলাম। (বাংলাদেশ জামায়াতে ইসলামী)
৩। এডবোকেট মখলু মিয়া( বাংলাদেশ আওয়ামীলীগ)
আয়তন ও জনসংখ্যা
আয়তনঃ ৪৬৮৬ একর। মোট জনসংখ্যা: ১৯,০০০ জন।
গ্রাম সমূহ
গ্রামের সংখ্যা: ১৩ টি।
১। মৈশাষী
২।হামিদপুর
৩।সাদেকপুর
৪।রোকনপুর
৫।চকদৌলতপুর
৬।মধুরাই
৭। কোনা মধুরাই
৮।কায়েস্তঘাট
৯।কান্দিগাঁও
১০।মুসলিমাবাদ
১১।আমজুর
১২। হাঁড়িয়ারগাঁও
১৩। নূতন সুনামপুর
শিক্ষা
শিক্ষার হারঃ- ৯৫%
প্রতিষ্ঠান সংখ্যা
শিক্ষা প্রতিষ্ঠান সমূহ
১। পূর্ব গৌরীপুর উচ্চ বিদ্যালয়।
২।মুসলিমাবাদ আদর্শ উচ্চ বিদ্যালয়।
৩। অষ্টগ্রাম উচ্চ বিদ্যালয়।
৪। হযরত ওমর (রাঃ) একাডেমি।
৭।নতুন সুনামপুর মাদ্রাসা।
সাঁই জহুর
সাঁই জহুর অথবা সাঁই জহুর আহমেদ (سائیں ظہور) (ਸਾਈਂ ਜ਼ਹੂਰ) (জন্ম ১৯৩৭)<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (January 2012)">citation needed ] পাকিস্তানের অন্যতম প্রধান সুফি শিল্পী। তিনি তার জীবনের বেশিরভাগ সময়ই বিভিন্ন মাজার ও দরবারে গান অতিবাহিত করেছেন। তিনি ২০০৬ সাল পর্যন্ত কোন গান রেকর্ড করেননি, অথচ তিনি শুধু লোকমুখের কথার ভিত্তিতেই বিবিসি ওয়ার্ল্ড মিউজিক অ্যাওয়ার্ডের জন্য মনোনীত হন। তিনি  "সেরা বিবিসি ভয়েস অফ দ্যা ইয়ার ২০০৬" হিসেবে আবির্ভূত হন।
উত্তরাঞ্চল ক্রিকেট দল (ভারত)
উত্তরাঞ্চল ক্রিকেট দল হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। উত্তরাঞ্চল ভারতের আটটি দল নিয়ে এই দলটি গঠিত যারা যথাক্রমে, দিল্লি, জম্মু ও কাশ্মীর, হরিয়ানা, হিমাচল প্রদেশ, পাঞ্জাব, সার্ভিসেস, উত্তরাখণ্ড ও চণ্ডীগড়।
দ্বিতীয় সর্বোচ্চবারের জন্য দিলীপ ট্রফি জিতেছে উত্তরাঞ্চল ক্রিকেট দল (১৮ বার)।
আন্তর্জাতিক খেলোয়াড়গণ
উত্তরাঞ্চল অনেক ক্রিকেটার দেশভাগের পর পাকিস্তানের হয়ে ক্রিকেট খেলেছেন:
ওয়ারেন বাফেট
বিপুল ধনসম্পদের মালিক হওয়া সত্ত্বেও ওয়ারেন বাফেট অত্যন্ত মিতব্যয়ী। বাফেট একজন প্রখ্যাত জনহিতৈষী ব্যক্তি। তিনি তার সম্পদের ৯৯ ভাগ জনকল্যাণমূলক কাজের জন্য দান করবেন বলে অঙ্গীকার করেছেন। ২০১২ সালে তার প্রস্টেট ক্যান্সার ধরা পড়ে।
শৈশব
ওয়ারেন বাফেট নেব্রাস্কা অঙ্গরাজ্যের ওমাহাতে ১৯৩০ সালে জন্মগ্রহণ করেন। তার বাবার নাম হাওয়ার্ড বাফেট ও মায়ের নাম লিলা বাফেট। রোজ হিল এলিমেন্টারি স্কুলে বাফেট লেখাপড়া শুরু করেন। ১৯৪২ সালে বাফেটের বাবা কঙগ্রেসে নির্বাচিত হন এবং সপরিবারে ওয়াশিংটন ডিসিতে চলে আসেন। প্রাথমিক শিক্ষা শেষে বাফেট অ্যালিস ডিল জুনিয়র হাই স্কুলে ভর্তি হন এবং উড্রো উইলসন হাই স্কুল থেকে পাস করেন।
ছোট থেকেই বাফেট অর্থ উপার্জন ও সংগ্রহের প্রতি আগ্রহী হয়ে উঠেন। তিনি অল্প কিছুকাল তার দাদার মুদি দোকানে কাজ করেছিলেন। স্কুলে থাকাকালে বাফেট পত্রিকা, কোকাকোলা ইত্যাদি বিক্রি করে অর্থ উপার্জন করেন। ছোটকালেই বাফেটের শেয়ার বাজার ও বিনিয়োগের উপর আগ্রহ জন্মায়। দশ বছর বয়সে বাফেট নিউ ইয়র্ক স্টক এক্সচেঞ্জ দেখতে নিউ ইয়র্ক শহরে আসেন। ১১ বছর বয়সে তিনি তিনটা শেয়ার ক্রয় করেন। হাই স্কুলে থাকাকালে তিনি তার বাবার কিছু সম্পত্তি বিনিয়োগ করেন এবং একটা খামার ক্রয় করেন।
১৯৪৭ সালে বাফেট ইউনিভার্সিটি অফ পেনসিলভানিয়াতে ভর্তি হন। সেখানে তিনি প্রায় দুই বছর পড়ালেখা করেন। তিনি ইউনিভার্সিটি অফ নেব্রাস্কা-লিঙ্কন থেকে ব্যবসায় প্রশাসনে স্নাতক হন। এরপর তিনি কলাম্বিয়া বিসনেস স্কুলে ভর্তি হন। ১৯৫১ সালে তিনি এই বিশ্ববিদ্যালয় থেকে অর্থনীতিতে স্নাতকত্তোর হন।
কর্মজীবন
১৯৫১-৫৪ সালে বাফেট বাফেট-ফক কোম্পানিতে বিনিয়োগ কর্মকর্তা, ১৯৫৪-৫৬ সালে গ্রাহাম নিউম্যান কর্পোরেশনে নিরাপত্তা বিশ্লেষক, ১৯৫৬-৬৯ সালে বাফেট পার্টনারশিপ লিমিটেডে সাধারণ অংশীদার এবং ১৯৭০ থেকে বর্তমান অবধি বার্কশায়ার হ্যাথাওয়ে ইনকর্পোরেটেড-এ চাকরি করছেন। বর্তমানে তিনি এই প্রতিষ্ঠানের প্রধান নির্বাহী এবং চেয়ারম্যান পদে কর্মরত আছেন।
১৯৫০ সালে বাফেট ২০ বছর বয়সে ৯৮০০ মার্কিন ডলার জমা করেন। ওমাহাতে বাফেট সিঙ্কলেয়ার টেক্সাকো নামের একটি গ্যাস স্টেশন ক্রয় করেন। কিন্তু এতে বাফেট সফল হতে পারেননি।১৯৫২ সালে তিনি সুসান থম্পসনকে বিয়ে করেন। ১৯৫৪ সালে বেঞ্জামিন গ্রাহামের অংশীদারে তিনি চাকরি করেন। এসময় তার প্রাথমিক বেতন ১২০০০ মার্কিন ডলার। ১৯৫৬ সালে বেঞ্জামিন গ্রাহাম অবসর নেন এবং তঁর প্রতিষ্ঠান বন্ধ করেন। এসময় বাফেটের ব্যক্তিগত সঞ্চয় ছিল ১৭৪০০০ মার্কিন ডলারেরও বেশি। এই অর্থ দিয়ে তিনি বাফেট পার্টনারশিপ লিমিটেড নামে ওমাহাতে তার প্রথম প্রতিষ্ঠান শুরু করেন। ১৯৫৭ সালে তার তিনটা অংশীদার ব্যবসা চলছিল। এসময় তিনি ওমাহাতে ৩১৫০০ ডলারে একটি বাড়ি ক্রয় করেন। এই বাড়িতে তিনি এখনো থাকেন।১৯৫৮ সালে বাফেটের পাঁচটা অংশীদার ব্যবসা চলছিল। ১৯৫৯ সালে তা বৃদ্ধি পেয়ে ছয়টি হয়। ১৯৬০ সালে বাফেটের সাতটা অংশীদার ছিল।
১৯৪৭ সালে বাফেট ইউনিভার্সিটিঅফ পেন্সিলভানিয়াতে ভর্তি হন। সেখানে তিনি প্রায় দুই বছর পড়ালেখা করেন। তিনি ইউনিভার্সিটি অফ নেব্রাস্কা-লিঙ্কন থেকে ব্যবসায় প্রশাসনে স্নাতক হন। এরপর তিনিকলাম্বিয়া বিসনেস স্কুলে ভর্তি হন। ১৯৫১ সালে তিনি এই বিশ্ববিদ্যালয় থেকেঅর্থনীতিতে স্নাতকত্তোর হন। ১৯৬২ সালে বাফেটমিলিওনিয়ারে পরিনত হয়। ১৯৬২ সালে তার অংশীদার ব্যবসায় অতিরিক্ত ৭১৭৮৫০০ ডলারঅতিরিক্ত অর্থ ছিল, যার মধ্যে তার নিজস্ব পরিমাণ ছিল ১০২৫০০০ ডলারেরও বেশি।ইতোমধ্যে বাফেট বার্কশায়ার হ্যাথাওয়ে নামের এক তৈরি পোশাক কোম্পানিতে বিনিয়োগ করেনএবং ক্রমেই এর নিয়ন্ত্রণ নিয়ে নেন। কিন্তু পোশাক ব্যবসা পরবর্তিতে সফল না হওয়ায় বাফেট এই কোম্পানির অধীনে বীমা ব্যবসা শুরু করেন। ১৯৮৫ সালে এই কোম্পানির শেষকয়েকটি পোশাক নির্মাণ কারখানা বাফেট বিক্রয় করে দেন।
১৯৭৩ সালে বাফেটওয়াশিংটন পোস্ট কোম্পানির শেয়ার ক্রয় শুরু করেন। বাফেট ঐ কোম্পানির নিয়ন্ত্রকক্যাথরিন গ্রাহামের সাথে ঘনিষ্ঠ হয়ে উঠেন। পরবর্তিতে বাফেট কোম্পানিটির বোর্ড অফ ডিরেক্টরস-এর একজন সদস্য হন। ১৯৭৭ সালে বার্কশায়ার কোম্পানি ৩২.৫ মিলিয়ন ডলারে বাফেলো ইভিনিং নিউজ কোম্পানিকে কিনে নেয়।
১৯৮৭ সালে বার্কশায়ার সলোমন ইনকর্পোরেটেডের ১২ শতাংশ শেয়ার কিনে নেয়, যা এক কোম্পানিটির সর্বোচ্চ শেয়ার গ্রহীতায় পরিণত করে এবং বাফেট এর ডিরেক্টর হয়। পরবর্তিতে বাফেট সলোমনের চেয়ারম্যান পদে উন্নীত হন। ১৯৮৮ সালে বাফেট কোকা-কোলা কোম্পানির শেয়ারক্রয় শুরু করেন। তিনি ক্রমেই কোম্পানিটির ৭ শতাংশ শেয়ার ক্রয় করেন। এতে তিনি ১.০২বিলিয়ন ডলার ব্যয় করেন।
বাফেট বিলিওনিয়ার হয়ে উঠে যখন বার্কশায়ার হ্যাথাওয়ে ১৯৯০ সালে ২৯ মে A শ্রেণীর শেয়ার বিক্রয় শুরু করে। ১৯৯৮ সালে তিনি বীমা কোম্পানি জেনরি কিনে নেন।. ২০০২ সালে বাফেট এআইজি বীমা কোম্পানির গ্রিনবার্গের সাথে পুনর্বীমা প্রদান প্রসঙ্গে জড়িত হয়ে পড়েন। মার্চ ১৫, ২০০৫ সালে এআইজি-এর বোর্ড গ্রিনবার্গকে চেয়ারম্যান ও প্রধান নির্বাহী পদ থেকে পদত্যাগে বাধ্য করে। গ্রিনবার্গকে নিয়ে নিউ ইয়র্ক রাজ্যের সাবেক অ্যাটর্নি জেনারেল এলিয়ট স্পিটজারের সমালোচনায় এআইজি এ কাজ করে। ফেব্রুয়ারি ৯, ২০০৬ এ এআইজি এবং নিউ ইয়র্ক রাজ্য এটর্নি জেনারেল কার্যালয় একটি চুক্তিতে সম্মত হয় যাতে এআইজি ১.৬ বিলিয়ন ডলার জরিমানা দিবে। ২০১০ সালে অঙ্গ্রাজ্যের সরকার ও বার্কশায়ার হ্যাথওয়ের সাথে বিষয়ে একমত হয় যে, ৯২ মিলিয়ন ডলারের বিনিময়ে ফার্মটি এআইজি-এর সাথে জড়িত জালিয়াতি মামলা থেকে পরিত্রান পাবে।
২০০২ সালে, বাফেট একটা চুক্তিতে অঙ্গীকারবদ্ধ হন যাতে অন্যান্য মুদ্রায় বিনিমিয়ে প্রায় ১১ বিলিয়ন ডলার মার্কিন ডলার সরবরাহ করবেন। এপ্রিল ২০০৬ নাগাদ, এই চুক্তির মাধ্যমে তার মোট অর্জন ছিল ২ বিলিয়ন ডলারের উপরে। ২০০৬ সালে, বাফেট ঘোষণা করেন যে তিনি বার্কশায়ার হ্যাথাওয়ের ৮৫ ভাগ শেয়ার পাঁচটি ফাউন্ডেশনকে দিয়ে দেবেন। ২০০৬ এর জুলাইয়ে শুরু হয়ে বার্ষিক স্টক আকারে এটি করা হবে। এই অনুদানের সবচেয়ে বড় অংশ বিল ও মেলিন্ডা গেটস ফাউন্ডেশনে যাবে। ২০০৭ সালে শেয়ারহোল্ডারদের দেয়া একটি চিঠিতে, বাফেট বলেন যে তিনি তার বিনিয়োগ ব্যবসা চালানোর জন্য একজন তরুণ উত্তরাধিকারী খুজছিলেন। বাফেট এর আগে লু সিম্পসন নামের একজন ব্যক্তিকে নিরবাচন করেছিলেন তার ব্যবসা দেখাশোনা করার কাজে। কিন্তু সিম্পসন বাফেটের চেয়ে মাত্র ছয় বছর ছোট।
২০০০ পরবর্তী অর্থনৈতিক মন্দা
২০০৮ সালে বাফেট বিল গেটসকে পেছনে ফেলে বিশ্বের সবচেয়ে ধনী ব্যক্তি হন। তার মোট সম্পদের পরিমাণ ছিল ফোর্বসের মতে ৬২ বিলিয়ন ডলার ও ইয়াহুর মতে ৫৮ বিলিয়ন ডলার। ২০০৯ সালে গেটস পুনরায় ফোর্বসের বিশ্বের সবচেয়ে ধনী ব্যক্তির তালিকায় প্রথম স্থান অধিকার করেন, যা তিনি ২০০৮ এর আগে ধারাবাহিকভাবে দীর্ঘ ১৩ বছর ধরে অধিকার করে ছিলেন। ২০০৯ সালে বিল গেটসের সম্পদের পরিমাণ ছিল ৪০ বিলিয়ন এবং বাফেটের ৩৭ বিলিয়ন ডলার। ২০০৮-০৯ অর্থবছরে বাফেটের সম্পদ ২৫ বিলিয়ন ডলার হ্রাস পায়।
২০১১ সালের নভেম্বরে গণমাধ্যমে প্রকাশিত হয় যে, আট মাস ধরে বাফেট আইবিএম কোম্পানির ৬৪ মিলিয়ন শেয়ার ক্রয় করেছেন, যার মোট মূল্য প্রায় ১১ বিলিয়ন ডলার। এই অনাকাঙ্খিত বিনিয়োগ আইবিএম কোম্পানিতে তার মালিকানা ৫.৫ শতাংশ বৃদ্ধি করে। এর পূর্বে বাফেট বিভিন্ন গণমাধ্যমে অনেকবার বলেছিলেন যে তিনি কোন প্রযুক্ত খাতে বিনিয়োগ করবেন না। কারণ প্রযুক্তি বিষয়ে তিনি ভালভাবে বোঝেন না। তাই এ পদক্ষেপে অনেক পর্যবেক্ষক ও বিনিয়োগকারী বিস্ময় প্রকাশ করেছেন। বাফেট এব্যাপারে বলেন যে, তিনি কর্পোরেট গ্রাহকদের ধরে রাখার বিষয়ে আইবিএম-এর সক্ষমতা তাকে অবাক করেছে। তিনি বলেন "আমি এমন কোন বড় দেখিনি যেটি তার উদ্দেশ্য বাস্তবায়নে আইবিএম-এর মত এতটা সুনির্দিষ্ট।"
২০১২ সালে ওয়ারেন বাফেট মিডিয়া জেনারেল কোম্পানির স্বত্ত কিনে নেয়। কোম্পানিটি যুক্তরাষ্ট্রের দক্ষিণ-পূর্বাঞ্চলে প্রকাশিত ৬৩টি সংবাদপত্রের মালিক। একই বছরে এটি বাফেটের দ্বিতীয় সংবাদপত্র কোম্পানি ক্রয়।
ব্যক্তিগত জীবন
১৯৫২ সালে বাফেট সুসান বাফেটকে বিয়ে করেন। তাদের তিন সন্তান রয়েছে- সুসি, হাওয়ার্ড ও পিটার। ১৯৭৭ সালে বাফেট দম্পতি পৃথকভাবে থাকতে শুরু করে যদিও ২০০৪ সালে সুসান মারা যাওয়ার পূর্ব পর্যন্ত তারা বিবাহিত ছিল। তাদের সন্তান সুসি ওমাহাতে থাকে এবং সেখানে জনহিতৈষীমূলক কাজ করে। ২০০৬ সালে ছিয়াত্তরতম জন্মদিনে বাফেট তার দীর্ঘদিনের পরিচিত অ্যাসট্রিড ম্যাঙ্কসকে বিয়ে করেন। বাফেটের ছেলে পিটার ২০০৬ সালে নিকোল নামে এক মেয়ে দত্তক নেয়। যদিও পিটারের প্রথম স্ত্রী নিকোলকে গ্রহণ করেছিলেন কিন্তু বাফেট এক পত্রের মাধ্যমে নিকোলকে জানিয়ে দেন যে, তিনি এবং তার পরিবার নিকোলকে মেনে নেয়নি।
বাফেট একজনঅত্যন্ত উৎসাহী কনট্র্যাক্ট ব্রিজ খেলোয়াড়। বিল গেটসের সাথে তিনি প্রায়ই ব্রিজ খেলেন। তিনি সপ্তাহের প্রায় ১২ ঘণ্টা এ খেলা খেলেন। বাফেট নেব্রাস্কা ফুটবলের ভক্ত। তিনি তার ব্যস্ত সময় থেকে যতটা সম্ভব ফুটবল খেলা দেখতে যান। বাফেট দৈনিক পাঁচটিসংবাদপত্র পড়েন। তিনি চীনদেশের তৈরি ট্র্যান্ডস ব্র্যান্ডের স্যুট পরিধান করেন, এর আগে তিনি আরম্যানিগিল্ডো যিগনা ব্র্যান্ডের স্যুট পড়তেন।
২০০৬ সালে বাফেটের বার্ষিক বেতন ছিল ১০০০০০ ডলার, যা বার্কশায়ার হ্যাথাওয়ের সমকক্ষ অন্যান্য কোম্পানির সিনিয়র নির্বাহীর বেতনের চেয়ে কম। ২০০৭ ও ২০০৮ সালে তিনি মোট ১৭৫০০০ ডলার বেতন পান; এর মধ্যে মূল বেতন ছিল মাত্র ১০০০০০ ডলার। ১৯৫৮ সালে বাফেট যে বাড়িটি কিনেছিলেন, এখনো তিনি ওমাহার সেই বাড়িতেই বাস করেন। এর বর্তমান মূল্য ৭০০০০০ ডলার, যদিও সেসময়ে তিনি ৩১৫০০ ডলারে বাড়িটি কিনেছিলেন। ১৯৮৯ সালে বাফেট ব্যক্তিগত জেট বিমান ক্রয়ে প্রায় ৬.৭ মিলিয়ন ডলার ব্যয় করেছিলেন। তিনি এর নাম দিয়েছিলেন 'ইন ডিফেন্সিবল্‌'। এটি ছিল তার অন্যান্য সময়ের মানসিকতার চেয়ে সম্পূর্ণ ভিন্ন এক পদক্ষেপ; তিনি সবসময়ই বড় বড় কোম্পানির প্রধান নির্বাহীদের ব্যয়বহুল খরচের প্রতি নিন্দা জানাতেন এবং নিজেও অধিকাংশ সময় গণপরিবহন ব্যবহার করতেন।
খন্দকার মোশতাক আহমেদ
খন্দকার মোশতাক আহমেদ (১৯১৯ — ৫ মার্চ ১৯৯৬) বাংলাদেশের রাষ্ট্রপতি ছিলেন। ১৫ আগস্ট ১৯৭৫ থেকে ৬ নভেম্বর ১৯৭৫ পর্যন্ত অঘোষিতভাবে বাংলাদেশের রাষ্ট্রপতি হিসেবে দায়িত্ব পালন করেন।
জন্ম ও প্রাথমিক জীবন
খন্দকার মোশতাক আহমেদ ১৯১৮ সালে ত্রিপুরা জেলার (বর্তমানে কুমিল্লা জেলা) দাউদকান্দির দশপাড়া গ্রামে জন্মগ্রহণ করেন।
শিক্ষা
খন্দকার মোশতাক আহমেদ ঢাকা বিশ্ববিদ্যালয় থেকে আইন বিষয়ে বি.এল ডিগ্রি লাভ করেন এবং ১৯৪২ সালে রাজনীতিতে যোগ দেন। ব্রিটিশ বিরোধী আন্দোলনে তিনি সক্রিয় ভূমিকা রাখেন। তিনি পূর্ব পাকিস্তান আওয়ামী মুসলিম লীগের অন্যতম প্রতিষ্ঠাতা যুগ্ম মহাসচিব।
মুক্তিযুদ্ধ
মুক্তিযুদ্ধের সময় মুজিবনগর সরকারে তিনি পররাষ্ট্র, আইন ও সংসদ বিষয়ক মন্ত্রণালয়ের দায়িত্ব লাভ করেন। দেশ স্বাধীন হবার পর শেখ মুজিবুর রহমানের সরকারে তিনি বিদ্যুৎ, সেচ ও বন্যা নিয়ন্ত্রণ মন্ত্রণালয়ের দায়িত্ব লাভ করেন। ১৯৭৫ সালে তাকে বাণিজ্য মন্ত্রীর দায়িত্ব দেওয়া হয়। তিনি বাকশালের কার্যকরী কমিটির সদস্য ছিলেন।
৭৫' এ অবস্থান
কিছু সেনা কর্মকর্তাদের দ্বারা শেখ মুজিবুর রহমান ১৯৭৫ সালের ১৫ আগস্ট নিহত হবার পর মোশতাক আহমেদ নিজেকে রাষ্ট্রপতি ঘোষণা করেন। তিনি শেখ মুজিবুর রহমানের হত্যাকারীদের জাতির সূর্যসন্তান বলে আখ্যা দেন।  এই পদে তিনি মাত্র ৮৩ দিন ছিলেন। রাষ্ট্রপতির দ্বায়িত্ব নেবার পর তিনি ইনডেমিনিটি বিল পাশ করেন। তিনি "জয় বাংলা" স্লোগান পরিবর্তন করে এর স্থলে "বাংলাদেশ জিন্দাবাদ" স্লোগান চালু করেন। এই সময় তিনি "বাংলাদেশ বেতার" এই নাম পরিবর্তন করে রেডিও পাকিস্তানের আদলে "রেডিও বাংলাদেশ" করেন। তার শাসনামলে চার জাতীয় নেতা সৈয়দ নজরুল ইসলাম, তাজউদ্দীন আহমেদ, মোঃ মনসুর আলী ও এ. এইচ. এম. কামরুজ্জামানকে ঢাকা কেন্দ্রীয় কারাগারে (৩ নভেম্বর) হত্যা করা হয়।
পরিণতি
১৯৭৫ এর ৩ নভেম্বরে খালেদ মোশাররফ এর নেতৃত্বে অভ্যুত্থানে খন্দকার মোশতাককে ক্ষমতাচ্যুত করা হয়। এবং ছয়ই নভেম্বর তাকে গ্রেপ্তার করা হয়।
৭৫' পরবর্তী অবস্থান
১৯৭৬ সালে মোশতাক আহমেদ ডেমোক্র্যাটিক লীগ নামক এক নতুন দল প্রতিষ্ঠা করেন। একই বছর সামরিক শাসককে অপসারণের ষড়যন্ত্রে লিপ্ত থাকার অভিযোগে তাকে গ্রেফতার করা হয়। তার বিরুদ্ধে ২টি দুর্নীতির অভিযোগ আনা হয় এবং আদালত তাকে ৫ বছরের শাস্তি প্রদান করে। জেল থেকে মুক্তিলাভের পর তিনি আবার সক্রিয় রাজনীতি শুরু করেন।
মৃত্যু
১৯৯৬ সালের ৫ মার্চ তিনি মৃত্যুবরণ করেন।
ওজেন দুবোয়া
thumb|right|ওজেন দুবোয়া ওজেন দুবোয়া (ফরাসি: Eugène Dubois, ২৮শে জানুয়ারি, ১৮৫৮ - ১৬ই ডিসেম্বর, ১৯৪০) ছিলেন বিখ্যাত ওলন্দাজ অ্যানাটমিবিদ, ভূবিজ্ঞানী ও জীবাশ্ম-নৃবিজ্ঞানী। তার পুরো নাম Marie Eugène François Thomas Dubois। তিনি ইন্দোনেশিয়ার জাভা দ্বীপ থেকে হোমো ইরেক্টাস প্রজাতির প্রথম জীবাশ্ম আবিষ্কার করেন।
আবিষ্কার
১৮৮৬ সালে দুবোয়া ইউনিভার্সিটি অফ আমস্টারডামে প্রভাষক নিযুক্ত হয়েছিলেন। সে সময় তিনি মেরুদণ্ডী প্রাণীদের বাকযন্ত্রের তুলনামূলক অ্যানাটমি নিয়ে কাজ করতেন, কিন্তু দিনদিন মানব বিবর্তন নিয়ে বেশি উৎসাহী হয়ে উঠতে থাকেন। ১৮৮৭ সালে সামরিক শল্য-চিকিৎসক হিসেবে দক্ষিণ-পূর্ব এশিয়াতে যান এবং সেখানকার সুমাত্রা দ্বীপে প্রাগৈতিহাসিক হোমিনিন জীবাশ্মের আশায় গুহায় খননকার্য চালানো শুরু করেন।
সুমাত্রার পর জাভাতেও তার গুহাভিত্তিক খননকার্য অব্যাহত থাকে এবং এই দ্বীপের ত্রিনিল নামক স্থানেই অবশেষে ১৮৯০ সালে একটি মানবসদৃশ মাথার খুলির টুপি ও ঊরুর হাড় আবিষ্কার করেন। খুলি থেকে বোঝা যায় এই ব্যক্তির মস্তিষ্ক অপেক্ষাকৃত ছোট, ভুরুর হাড় অপেক্ষাকৃত বড়, এবং কপাল অপেক্ষাকৃত সমতল কিন্তু মানুষের মত উল্লম্ব না হয়ে পেছনের দিকে হেলানো। এই বৈশিষ্ট্যগুলো মানুষের চেয়ে অন্য নরবানরদের বেশি কাছাকাছি। দুবোয়া এর নাম দিয়েছিলেন Pithecanthropus erectus যার অর্থ "সোজা হয়ে হাঁটতে সক্ষম নরবানর"। সিমিয়ান তথা বানরসদৃশ পূর্বপুরুষদের থেকে মানুষের বিবর্তনে দুই পায়ে হাঁটা একটি উল্লেখযোগ্য অধ্যায় এবং দুবোয়া এই জীবাশ্মকে সেই অধ্যায়ের প্রতিনিধি হিসেবে তুলে ধরেন। ১৮৯৪ সালে তার গবেষণার ফল প্রকাশ করার পর ১৮৯৫ সালে তিনি ইউরোপে ফিরে এসে আমস্টারডামেই ভূতত্ত্বের অধ্যাপক পদে যোগ দেন। কিন্তু অত্যধিক বিতর্কের চাপে পড়ে ১৯২৩ সালের আগ পর্যন্ত তার সব আবিষ্কার লোকচক্ষুর অন্তরালে রেখে দিয়েছিলেন।
লিমকা
থাম্ব|233x233পিক্সেল| লিমকার বোতল। লিমকা হল একটি ভারতীয় বহুজাতিক মার্কা লেবু ও চুন-গন্ধের কার্বনযুক্ত কোমল পানীয় যা মূলত ভারতে এবং মার্কিন যুক্তরাষ্ট্রের কিছু অংশে তৈরি হয় এতে প্রতি ১৫০ মিলি ক্যানে ৬০ ক্যালোরি থাকে। সূত্রে ফল অন্তর্ভুক্ত নয়, বরং কৃত্রিম স্বাদের উপর নির্ভর করে।
২০০৮ সালে একটি সাক্ষাত্কারে, পার্লে বিসলেরির রমেশ চৌহান প্রকাশ করেছিলেন যে তিনি ডিউক'স লেমোনেডের মালিকদের সাথে যোগাযোগ করেছিলেন, তাদের ভারতে এটি তৈরি না করার প্রতিশ্রুতি দিয়ে পানীয়টির ফর্মুলা ভাগ করার অনুরোধ করেছিলেন, যা প্রত্যাখ্যান করা হয়েছিল। চৌহান তার নিজস্ব ফর্মুলা নিয়ে আসার সিদ্ধান্ত নিয়েছিলেন, যা তিনি ১৯৭৭ সালে লিমকা মার্কার অধীনে চালু করেছিলেন।
১৯৯২ সালে, যখন ভারত সরকার কোকা-কোলাকে কার্যক্রম পরিচালনার জন্য ফিরে আসার অনুমতি দেয়, একই সময়ে এটি পেপসিকে প্রথমবার স্বীকার করে, কোকা-কোলা লিমকা সহ পার্লে বিসলেরির মালিক রমেশ চৌহানের কাছ থেকে স্থানীয় কোমল পানীয় (সোডা) মার্কাগুলি যেমন লিমকা, থামস আপ (একটি কোলার মতো পানীয়), মাজা (একটি আমের রস ভিত্তিক পানীয়), সিট্রা (একটি পরিষ্কার লেবু-চুনের পানীয়), এবং গোল্ড স্পট (কমলা স্বাদ) কিনে নিয়েছে।
লিমকার একটি ট্যাগলাইন ছিল "লিমকা, ইটস ভেরি ভেরি লাইম অ্যান্ড লেমনি।"
জিবাক জেলা
জিবাক জেলা আফগানিস্তানের উত্তর-পূর্বাঞ্চলের বাদাখশন প্রদেশের ২৯ টি জেলার মধ্যে অন্যতম একটি জেলা। এখানকার জনসংখ্যা প্রায় ৭,০০০ এর উপরে বাসিন্দাদের বসতবাড়ি রয়েছে। জিবাক জেলার রাজধানী জুড়ে অধিকাংশ জিবাক সম্প্রদায়ের লোকজন বসবাস করে থাকে। অনেকে সাঙ্গেলচি-ইশকাশমি ভাষাকে জিবাকি নামেও উল্লেখ করে থাকেন যেখানে জেলাগুলির মানুষজন স্বাভাবিকভাবে কথা বলে থাকেন।
২০০৬ কলকাতা চামড়া কারখানা অগ্নিকাণ্ড
২২ নভেম্বর ২০০৬ খ্রীস্টাব্দে ভারতের পশ্চিমবঙ্গের দক্ষিণ ২৪ পরগনার অন্তর্গত তোপসিয়ায় "ট্যানিক্স ইন্টারন্যাশনাল" নামের একটি চামড়া কারখানায় ভয়ংকর অগ্নিকাণ্ডের ঘটনা ঘটে।
অগ্নিকাণ্ডে ১০ জন লোক মৃত্যুবরণ করেন,যারা মূলত দরজা বন্ধ থাকার কারণে কারখানার ভিতরে আটকা পরেছিল। স্থানীয় বাসিন্দাদের সমালোচনার মুখে কর্তৃপক্ষ স্বীকার করেন যে কারখানাটির অগ্নি নিয়ন্ত্রণ ব্যবস্থাপনা খুবই নিম্নমানের ছিল। ঘটনা তদন্ত করার জন্য দুটি ভিন্ন তদন্ত কমিটি গঠন করা হয়েছিল। দুটি তদন্তই এখনো চলমান অথবা তদন্তের ফলাফল জনগণের সামনে উপস্থাপন করা হয়েছে।
পটভূমি
তদন্তকারীরা নিশ্চিত করে যে কারখানাটি অবৈধ চামড়ার ব্যাগ তৈরীর জন্য ব্যবহার করা হতো। কারখানাটি ৪ তলা দালানের ৩য় তলায় ছিল, যেটি একটি আবাসিক বাসাও ছিল। তদন্তকারীরা নিশ্চিতভাবে আরো বলেন যে, দালানটির ১ম ও ২য় তলায়ও অবৈধ কারখানা ছিল। অগ্নিকাণ্ডে ধ্বংস হয়ে যাওয়া কারখানাটি "টেনেক্স এক্সপোর্ট" দ্বারা পরিচালিত হতো। অগ্নিকাণ্ডে যারা আহত বা নিহত হয়েছেন তারা সবাই রাত্রে কারখানায় ঘুমাতো যেটি মূলত ভারতে অস্বাভাবিক বলে গন্য করা হয় না। কারখানাটির মাত্র একটি জরুরি নির্গমণ ছিল এবং অগ্নিকাণ্ডের সময় কারখানাটিতে ৪০ জন শ্রমিক ছিল। কারখানার মালিক দরজা বাহির থেকে বন্ধ করে রেখেছিল যাতে করে শ্রমিকরা চামড়াজাত পণ্য নিয়ে পালিয়ে না যেতে পারে।
দালানটি বৃহ্ত্তর কলকাতার দক্ষিণ ২৪ পরগনার অন্তর্গত তোপসিয়ায় অবস্থিত।
ঘটনা
স্থানীয় সময় ২ঃ৩০মিনিটে, যখন কারখানার কর্মচারীরা ঘুমিয়েছিল,অগ্নিকাণ্ডের ঘটনা ঘটে। যখন তারা অগ্নিকাণ্ড সম্পর্কে জ্ঞাত হয় তখন তারা দেখে যে কারখানার দরজাটি বাহির থেকে বন্ধ।  পাচঁজন দমকলকর্মীকে ঘটনা স্থলে পাঠানো হলেও স্থানীয় লোকজন তাদের পৌঁছানোর পূর্বেই বন্ধ দরজা দুটি ভেংগে ফেলে এবং জীবিত শ্রমিকদের উদ্ধার করেন। উদ্ধারকারীদের একজন যখন চাবি দিয়ে দরজা খুলতে যান তখন তিনি ঘাবড়ে যেয়ে চাবিগুলো ফেলে দান যার ফলস্বরুপ উদ্ধার অভিযানটি বিলম্বিত হয়। উদ্ধারকারীরা কারখানার ভিতরে পৌছানোর পূর্বেই ১০ জন কর্মচারী মৃত্যুবরণ করেন এবং আরো ১৮ জন আহত হন। দুর্ঘটনায় বেঁচে যাওয়া শ্রমিকদের অনেকের শরীর ৭০ ভাগের বেশি পুড়ে গিয়েছিল। তাদেরকে ন্যাশনাল মেডিকেল কলেজ ও হাসপাতালে নিয়ে যাওয়া হয়ে থাকলেও অপর্যাপ্ত বেডের কারণে তাদেরকে হাসপাতাল ত্যাগ করতে হয়। তাছাড়া হাসপাতালটির কোনো বার্ন ইউনিট ছিল না, তাদের শুধুমাত্র মলম ও স্যালাইন ছিল। রোগীদের দ্রুত অন্য একটি হাসপাতালে স্থানান্তর করা হয়। স্থানীয় এম.এল.এ. জাভেদ খান মৃতের স্ংখ্যা ১২ বলে দাবি করেন কিন্তু এর কোনো সঠিক তথ্য পাওয়া যায় নি। এলাকাটিতে শান্তি বজায় রাখার জন্য র‌্যাপিড অ্যাকশন ফোর্স মোতায়ন করা হয়েছিল।
ঘটনা তদন্ত
ঐ এলাকার প্রায় সবগুলো বাড়ি ও কারখানা অবৈধ ও অননুমোদিত এবং বাড়িগুলো বিল্ডিং কোড না মেনে তৈরী করা হয়েছিল। বাড়ি ও কারখানার মালিকের বিরুদ্ধে যথাযথ পদক্ষেপ নেয়া হবে বলে মেয়র বিকাশ রঞ্জন ভট্টাচার্য মন্তব্য করেন। তাছাড়া বাড়ির মালিককে গ্রেপ্তার করা হবে বলেও দক্ষিণ ২৪ পরগনার পুলিশ পরিদর্শক মন্তব্য করেন। তদন্তে প্রকাশ করা হয় যে,কলকাতা পৌর কর্তৃপক্ষ বাড়ির মালিককে যথাক্রমে ১৯৮৮,১৯৮৯,১৯৯২ সালে মোট ৩ বার নোটিশ প্রদান করেছিলেন। বাড়ির মালিক খুরশিদ আলমের বিরুদ্ধে অবৈধভাবে বাড়ি নির্মানের কারণে একটি মামলা করা হয়েছিল। টেনেক্স এক্সপোর্টের মালিক মোঃ ছগির আহমেদ ও মোঃ আসিফ-এর বিরুদ্ধেও একই মামলা করা হয়েছিল ।
ফলাফল
দূর্ঘটনার পরের দিন তোপসিয়া এলাকার চামড়া কারখানার শ্রমিকগণ মৃত ব্যক্তিদের পরিবারের জন্য ক্ষতিপূরণ,উন্নত কার্য পরিবেশ দাবি করে সমাবেশ করেন। কলকাতার মেয়র ঘটনাটি আলোচনা করার জন্য সর্বদলের সমন্বয়ে একটি মিটিং আয়োজন করেন এবং অবৈধ নির্মাণ ধ্বংস করার জন্য কাজ শুরু করবেন বলে ঘোষণা দেন। বিল্ডিংটি অবৈধ ও অনিরাপদ ঘোষণা করা সত্ত্বেও একমাস পর পুলিশ বিল্ডিংটি পরিদর্শন করে খুজে পান যে আরেকটি অবৈধ চামড়া কারখানা সেখানে কার্যক্রম শুরু করেছে। পৌর কর্তৃপক্ষ ঐ বিল্ডিংয়ে যেকোনো ধরনের কাজকর্ম নিষিদ্ধ ঘোষণা করে একটি নোটিশ জারি করেন। যদিও এলাকাবাসী যুক্তি দেখান যে এই অবৈধ কাজকর্ম এম.এল.এ. জাভেদ খানের সাহায্যে হতো কিন্তু জাভেদ খান পুলিশকে এটির জন্য দায়ী করেন।